अवैध शराब पकड़ी, दो गिरफ्तार
भास्कर संवाददाता | टैंटरा/दिमनी
टैंटरा व दिमनी पुलिस ने रविवार की रात दो अलग-अलग स्थानों पर छापामार कार्रवाई करते हुए दो हजार रुपए की अवैध शराब जब्त कर दो आरोपी भी पकड़े हैं। जिनके खिलाफ 34 आबकारी एक्ट के तहत कार्रवाई की गई है। दिमनी थाना क्षेत्र स्थित चांदपुर तिराहे पर मुन्ना पुत्र रामबीर सिंह तोमर (32) निवासी ऐसाह ग्रामीणों को अवैध शराब बेच रहा था इसी दौरान पुलिस ने रामबीर को पकड़ लिया। इसी प्रकार टैंटरा थाना क्षेत्र स्थित जाटौली गांव में रहने वाला भरोषी पुत्र भोलू धोबी (35) गांव में स्थित नहर की पुलिया पर अवैध शराब सप्लाई करते समय पकड़ा गया।
पति ने सामान जलाया, प|ी ने रिपोर्ट दर्ज कराई
जौरा | जौरा थाना क्षेत्र स्थित फूलपुरा गांव में रविवार की रात शराबी पति ने घर में उत्पात मचाते हुए झोंपड़ी में आग लगी दी। जिससे वहां रखा सामान जल गया। प|ी की रिपोर्ट पर पुलिस ने उत्पाती पति के खिलाफ केस दर्ज कर लिया है। जानकारी के मुताबिक फूलपुर गांव निवासी ममता (28) ने पुलिस को बताया कि रविवार की रात आठ बजे उसका पति धर्मेंद्र जाटव शराब पीकर घर आया और उत्पात मचाते हुए झोंपड़ी में आग लगा दी। जिससे उसमें रखे कपड़े व अन्य सामान जल गया। ममता की रिपोर्ट पर पुलिस ने मामला दर्ज कर लिया है।
hin_Deva mag_Deva hin_Deva hin_Deva hin_Deva